Document ID: /roh_data/filtered/swiss_laws_in_ROH.jsonl.gz/298

740.400

Ordinaziun da servetsch per ils organs chantunals da surveglianza da chatscha e da pestga

dals 22-10-2007 (versiun dals 01-06-2017)

sa basond sin l'art. 44 al. 3 da la lescha chantunala da chatscha1) e sin l'art. 33 al. 3 da la lescha chantunala da pestga2)

relaschada da la regenza ils 22 d'october 2007

1. Champ d'applicaziun ed organisaziun

Champ d'applicaziun, dretg subsidiar

Art.  1 1 Questa ordinaziun vala per ils organs da surveglianza da chatscha e da pestga tenor l'artitgel 44 alinea 1 literas a fin c da la lescha chantunala da chatscha 3)  e tenor l'artitgel 33 alinea 1 literas a fin c da la lescha chantunala da pestga4).

2 Uschenavant che questa ordinaziun u che decisiuns e disposiziuns che sa basan sin ella na disponan betg autramain, valan – per la relaziun da lavur – las disposiziuns da la lescha chantunala dal persunal5).

Art.  2

Organisaziun 1. districts da chatscha e da pestga; circuls da surveglianza

1 Il chantun cumpiglia districts da chatscha e districts da pestga. Quests districts èn sutdividids en circuls da surveglianza.

2 Mintga   district   da   chatscha   maina   ina   scheffa   u   in   schef   districtual   da   las guardiaselvaschinas   e   dals   guardiaselvaschinas   e   mintga   district   da   pestga   ina survegliadra da pestga u in survegliader da pestga. * 3 Mintga guardiaselvaschina ubain mintga survegliadra u survegliader e da pestga s'occupa per regla d'in circul da surveglianza. *

1) DG 740.000 2) DG 760.100 3) DG 740.000 4) DG 760.100 5) DG 170.400 * tabellas da las modificaziuns a la fin dal relasch

1

740.400

Art.  3 2. Direcziun, superiuras e superiurs tecnic-professiunals 1 La   scheffa   districtuala   u   il   schef   districtual   da   las   guardiaselvaschinas   e   dals guardiaselvaschinas è responsabla respectivamain responsabel per la direcziun da las guardiaselvaschinas   e   dals   guardiaselvaschinas   ch'èn   suttamessas   respectivamain suttamess ad el. * 2 Tar dumondas da pestga è la survegliadra da pestga u il survegliader da pestga la superiura   u   il   superiur   tecnic-professiunal   da   guardiaselvaschinas   e   dals guardiaselvaschinas. *

2. Relaziun da lavur

Surveglianza, meds auxiliars

Art.  4 1 La surveglianza dals organs da chatscha e da pestga è chaussa da la manadra u dal manader da l'uffizi da chatscha e pestga. La manadra u il manader da l'uffizi da chatscha e pestga è autorisà da dar las ordinaziuns organisatoricas necessarias sco er da relaschar las directivas tecnicas-professiunalas ed administrativas.

2 La scheffa u il schef conceda als organs da chatscha e da pestga las permissiuns excepziunalas ch'èn necessarias per il diever da meds auxiliars scumandads.

Premissas per l'elecziun

Art.  5 1 Las premissas per l'elecziun sco organ da surveglianza da chatscha e da pestga èn per regla fatgas las suandantas pretensiuns:

a)

b)

c)

ina buna reputaziun;

in emprendissadi terminà;

in bun stadi da la sanadad (alpinista u alpinist, skiunza u skiunz, tiradura u tiradur e nudadra u nudader);

experientscha   pratica   sco   chatschadra   e   pestgadra   u   sco   chatschader   e pestgader;

in bun dun d'observaziun;

permiss da manischar da la categoria B.

d)

e)

f)

Temp da lavur

Art.  6 * 1 Il  temp  da  lavur  regular  per  onn  vegn  fixà  da  l'uffizi  da  chatscha  e  pestga  en enclegientscha cun l'uffizi da persunal.

Locals da servetsch

Art.  7 1 L'uffizi da chatscha e pestga designescha las collavuraturas ed ils collavuraturs che ston   metter   a   disposiziun   locals   da   lavur   adattads   per   liquidar   las   lavurs administrativas.

2

740.400

2 Las   guardiaselvaschinas   ed   ils   guardiaselvaschinas   ston   procurar   per   locals adattads,   en   ils   quals   la   selvaschina   po   vegnir   examinada,   mesirada,   pasada   e scurtgada. L'uffizi da chatscha e pestga definescha las pretensiuns minimalas per questas localitads. *

Ir a chatscha ed a pestga

Art.  8 1 A las guardiaselvaschinas ed als guardiaselvaschinas èsi scumandà d'ir a chatscha.

Exceptada da quai è la chatscha da guetta. Questa chatscha dastga vegnir pratitgada ordaifer il temp da servetsch. * 2 A las survegliadras da pestga ed als survegliaders da pestga èsi scumandà d'ir a pestga. Davart las excepziuns decida la manadra u il manader da l'uffizi da chatscha e pestga. *

Motivs da recusaziun

Art.  8a * 1 Per   ils   organs   da   surveglianza   da   chatscha   e   da   pestga   valan   ils   motivs   da recusaziun tenor l'artitgel 56 dal cudesch da procedura penala svizzer6).

Indemnisaziun dals custs

Art.  9 * 1 L'indemnisaziun   dals   custs   po   vegnir   fatga   dal   tuttafatg   u   per   part   sco indemnisaziun   pauschala.   Las   tariffas   correspundentas   vegnan   fixadas   dal Departament   d'infrastructura,   energia   e   mobilitad   suenter   avair   tadlà   l'Uffizi   da persunal.

3. Diever d'armas da fieu

Art.  10

Servetsch cun l'arma 1. princip

1 Ils organs da surveglianza da chatscha ston per regla purtar cun sai in'arma sin lur turas da controlla. Els dastgan duvrar questa arma en il rom da lur obligaziuns da servetsch.

2. diever d'armas da fieu cunter persunas

Art.  11 1 Il diever d'armas da fieu cunter persunas è permess mo en cas d'ina defensiun legitima giustifitgada en il senn da l'artitgel 15 dal cudesch penal svizzer7). * 2 Sch'i vegnan duvradas armas da fieu cunter persunas, sto quai vegnir annunzià immediatamain a l'uffizi da chatscha e pestga ed a la polizia chantunala.

6) CS 312.0 7) CS 311.0

3

740.400

4. Disposiziuns finalas

Aboliziun dal dretg vertent

Art.  12 1 Il reglament da servetsch e d'organisaziun per ils organs chantunals da surveglianza da chatscha e da pestga dals 4 da fanadur 19958) vegn abolì.

Art.  13 1 Questa ordinaziun entra en vigur il 1. da december 2007.

Entrada en vigur

8) CUL 1995, 3375 e midadas tenor CUL 2001, 4288

4

740.400

Tabella da las modificaziuns - tenor conclus

Conclus 22-10-2007 17-11-2009 17-11-2009 17-11-2009 28-02-2017 28-02-2017 28-02-2017 28-02-2017 28-02-2017 28-02-2017 28-02-2017 28-02-2017

Entrada en vigur 01-12-2007 01-01-2010 01-01-2010 01-01-2010 01-06-2017 01-06-2017 01-06-2017 01-06-2017 01-06-2017 01-06-2017 01-06-2017 01-06-2017

Element relasch Art. 6 Art. 9 Art. 11 al. 1 Art. 2 al. 2 Art. 2 al. 3 Art. 3 al. 1 Art. 3 al. 2 Art. 7 al. 2 Art. 8 al. 1 Art. 8 al. 2 Art. 8a

Modificaziun emprima versiun revisiun totala revisiun totala midada midada midada midada midada midada midada midada integraziun

Publicaziun en la CUL - - - - 2017-008 2017-008 2017-008 2017-008 2017-008 2017-008 2017-008 2017-008

5

740.400

Tabella da las modificaziuns - tenor element

Element relasch Art. 2 al. 2 Art. 2 al. 3 Art. 3 al. 1 Art. 3 al. 2 Art. 6 Art. 7 al. 2 Art. 8 al. 1 Art. 8 al. 2 Art. 8a Art. 9 Art. 11 al. 1

Conclus 22-10-2007 28-02-2017 28-02-2017 28-02-2017 28-02-2017 17-11-2009 28-02-2017 28-02-2017 28-02-2017 28-02-2017 17-11-2009 17-11-2009

Entrada en vigur 01-12-2007 01-06-2017 01-06-2017 01-06-2017 01-06-2017 01-01-2010 01-06-2017 01-06-2017 01-06-2017 01-06-2017 01-01-2010 01-01-2010

Modificaziun emprima versiun midada midada midada midada revisiun totala midada midada midada integraziun revisiun totala midada

Publicaziun en la CUL - 2017-008 2017-008 2017-008 2017-008 - 2017-008 2017-008 2017-008 2017-008 - 
6